Գնացքի վթար Հունաստանում (2023)

Գնացքի վթար Հունաստանում, 2023 թվականի փետրվարի 28-ին Հունաստանի Թեսալիա նահանգի Լարիսա քաղաքում մարդատար և բեռնատար գնացքների բախումն է, ինչի հետևանքով մահացել է առնվազն 42 մարդ, տասնյակ մարդիկ վիրավորվել են, Հունաստանում գրանցված ամենամահաբեր երկաթուղային վթարն է, 50-ից 60 մարդ ներկայումս անհայտ կորած է վթարի հետևանքով։

Նախապատմություն 
 
Աթենքից դեպի Սալոնիկ մեկնող մարդատար գնացքը Աթենքից դուրս է եկել տեղական ժամանակով մոտավորապես 19:30 (17:30 UTC)՝ ժամանակացույցից մի քանի րոպե ուշ՝ տեղափոխելով մոտավորապես 350 ուղևոր։ Գնացքը շահագործվել է Hellenic Train ընկերության կողմից Նույն ժամանակ, բեռնարկղերով բեռնված մի քանի վագոններով բեռնատար գնացքը շարժվել էր Սալոնիկից Լարիսա։

Նույն օրը ավելի վաղ, Պալայոֆարսալոս երկաթուղային կայարանում, էլեկտրական ցանցում տեղի ունեցած վթարիի հետևանքով հոսանքի օդային գիծը ընկել էլ միջքաղաքային գնացքի վրա, ինչը հանգեցրեց երթևեկության մի քանի ուշացումների Վթարը հենց A1 մայրուղու էստակադայի հատվածում է եղել, որը բացվել է 2003 թվականին՝ որպես գծի վերակառուցման ծրագրի մի մաս։

Բախում 
Երկու գնացքները բախվել են Աթենք-Սալոնիկ մայրուղու վրա, որը շահագործում է Հունաստանի ազգային երկաթուղային OSE ընկերությունը։ Վթարի հատվածը, որը գտնվում է Լարիսայից 27,3 կիլոմետր հյուսիս, եղել է երկկողմանի երթևեկությամբ, տեղադրված է եղել ավտոմատ հսկողություն, սակայն անջատումն ու ազդանշանը դեռևս կառավարվել են ձեռքով։ Ուղևորատար գնացքը և բեռնատար գնացքը ճակատ-ճակատի բախվել են կեսգիշերից անմիջապես առաջ։ Թեսալիայի շրջանի նահանգապետ Կոստաս Ագորաստոսն ասել է, որ մարդատար գնացքի առաջին չորս վագոնները դուրս են եկել ռելսերից, իսկ առաջին երկու վագոնները հրդեհվել են և «գրեթե ամբողջությամբ ավերվել»։

Հաղորդվում է, որ ուղևորները փախել են պատուհաններից։ Շատերը խուճապի են մատնվել վթարի քաոսային տեսարանի պատճառով։

Բախումից հետո գնացքի բազմաթիվ վագոններ հրդեհվել են։ Տասնյոթ հրշեջ մեքենա և 150 հրշեջներ փորձել են հանգցնել կրակը, իսկ բախման վայրում փրկարարական աշխատանքներ են իրականացվել շտապօգնության 40 մեքենա և ավելի քան 30 ոստիկաններ։ Օգնության համար կապ հաստատվեց Հունաստանի բանակի հետ։  Մոտ 250 ողջ մնացած ուղևորները, այդ թվում՝ թեթև վնասվածքներ ստացածները, ավտոբուսներով տարհանվել են բախման վայրից դեպի Սալոնիկ։

Զոհեր 

Զոհվել է երեսունութ մարդ, վիրավորվել՝ ութսունհինգ մարդ, որոնցից 25-ը ծանր։ Տուժածներից 66-ը հոսպիտալացվել են, իսկ վեցը՝ վերակենդանացման բաժանմունքներում են։  Որոշ զոհերի նույնականացումը դժվարացել է, քանի որ առաջին վագոնի ներսում ջերմաստիճանը հասել է 1300 °C։

Հետևանք  
Վթարից հետո Հունաստանի կառավարությունը արտակարգ խորհրդակցություն է կազմակերպել, և դեպքի վայր է մեկնել առողջապահության նախարար Թանոս Պլևրիսը։ Նախագահ Կատերինա Սաքելարոպուլուն ընդհատեց իր այցը Մոլդովա՝ վթարի վայր այցելելու համար՝  նշելով տուժածներին «աջակցություն ցույց տալու» անհրաժեշտությունը։ Վթարից հետո տրանսպորտի նախարար Կոստաս Աքիլեաս Կարամանլիսը հրաժարական է տվել։

Հետաքննություն  
Վթարից հետո ոստիկանությունը հարցաքննել է երկաթուղային երկու պաշտոնյայի.։ Ոստիկանությունը ձերբակալել է կայարանի պետին և մեղադրել նրան անզգուշությամբ մահ և վնաս պատճառելու մեջ։ Լարիսայի կայարանի աշխատակիցը պնդել է, որ վերընթաց գծից անցումը չի աշխատում, և որ գնացքը նախատեսված էր պահել վերին գծում՝ բեռնատար գնացքից խուսափելու համար։ Նա նաև պնդել է, որ գնացքը շարժվել է կարմիր ազդանշանով։

Արձագանք 
Վթարի առիթով, Հունաստանի կառավարությունը եռօրյա սուգ է հայտարարել՝ բոլոր դրոշները կիսով չափ խոնարհել են, իսկ տոնական միջոցառումները հետաձգվել են։  STASY-ի մետրոյի աշխատողների արհմիությունը կասեցրել է Աթենքի մետրոյում նախատեսված գործադուլը՝ ի հարգանք վթարի զոհերի։  Հունաստանի գնացքների մեքենավարների արհմիության նախագահն ասել է, որ վթարը «չէր լինի, եթե անվտանգության համակարգերը աշխատեին»։

Բրյուսելում Եվրահանձնաժողովի շենքի մոտ դրոշները իջեցվել են վթարի առավոտյան։

Ֆրանսիայի արտաքին գործերի նախարար Քեթրին Կոլոննան Թվիթթերում իր ցավակցությունն է հայտնել զոհերի ընտանիքներին։ Ցավակցել են նաև Եվրոպական հանձնաժողովի նախագահ Ուրսուլա ֆոն Դեր Լեյենը  և Եվրոպական խորհրդարանի նախագահ Շառլ Միշելը։  Ֆրանսիայի նախագահ Էմանուել Մակրոնը Թվիթթերում գրել է. «Ֆրանսիան կանգնած է հույների կողքին»։ Չինաստանի Ժողովրդական Հանրապետության պետական լրատվամիջոցները հաղորդում են, որ նախագահ Սի Ցզինպինը ցավակցական հեռագիր է հղել Սակելարոպուլուին։ Թուրքիայի Արտաքին գործերի նախարարությունը տեղի ունեցածի կապակցությամբ ցավակցական հայտարարություն է տարածել՝ տուժածներին մաղթելով շուտափույթ ապաքինում։

Ծանոթագրություններ 

2023 աղետներ
21-րդ դարը Հունաստանում
Հունաստանի պատմություն
2023 իրադարձություններ
2023 Եվրոպայում
Տրանսպորտային աղետներ